双调・雁儿落过清江引碧玉箫美河南王
作者：赵天锡
朝代：元

paragraphs: 厌市朝车马多，羡凌烟阁功劳大。
盖村居绿野堂，赛兰省红莲幕。
浊酒一壶天地阔，世态都参阅。
闷携藜杖行，醉向花阴卧，老官人闲快活。
北镇沙陀，千里暮云合。
南接黄河，一线衮金波。
赛渊明五柳庄，胜尧夫安乐窝。
红粉歌，笙箫齐和。
他，访谢安在东山卧。
秉乾坤秀气清，凛冰雪丹心正。
奉朝中天子宣，领阃处将军令。
战马远嘶边月冷，卷地旌旗影。
风生虎帐寒，笔扫狼烟静，咫尺间领三公判内省。
满腹才能，幕府夜谈兵。
唾手功名，麟阁要图形。
诸葛亮八阵图，周亚夫细柳营。
羡此行，南蛮平定。
听，和凯歌回敲金镫。